cyanic-selkie/wikianc huggingface dataset:
ইয়ারমুকের যুদ্ধ
দ্বিতীয় দিন
''তোমরা যারা সৎ নারীর কাছ থেকে পালাও যার সৌন্দর্য ও গুণ দুটিই আছে; এবং তাকে কাফিরদের কাছে ছেড়ে দাও, ঘৃণ্য ও খারাপ কাফিরগণ, অধিকার, অপমান ও ধ্বংসের জন্য।'' এর ফলে পিছু হটতে থাকা মুসলিমদের মনোবল বৃদ্ধি পায় এবং তারা পুনরায় যুদ্ধক্ষেত্রে ফিরে আসে।
তৃতীয় পর্যায়: ডান ভাগের অবস্থান সংহত করার পর খালিদ মোবাইল গার্ডদের বাম ভাগের উপর নজর দেয়ার নির্দেশ দেন। তিনি দিরার ইবনুল আজওয়ারের অধীনে একটি বাহিনী পাঠান এবং তাকে বাইজেন্টাইন মধ্যবাম ভাগে দাইরজানের অংশের সামনে থেকে আক্রমণ করার নির্দেশ দেন। বাকি অশ্বারোহীদের নিয়ে তিনি গ্রেগরির অংশকে আক্রমণ চালান। এখানে অগ্র ও পার্শ্বভাগ থেকে ক্রমাগত আক্রমণের জন্য বাইজেন্টাইনরা পিছু হটে। কিন্তু ফর্মে‌শন রক্ষা করার জন্য তাদের ধীরে পিছু হটতে হয়। সূর্যাস্তের পর উভয় বাহিনী নিজেদের মূল অবস্থানে ফিরে যায়। দাইরজানের মৃত্যু ও ভাহানের যুদ্ধ পরিকল্পনার ব্যর্থতার ফলে বাইজেন্টাইন বাহিনীর মনোবল তুলনামূলকভাবে হ্রাস পায়। অন্যদিকে সংখ্যা স্বল্পতা সত্ত্বেও খালিদের সফল আক্রমণের ফলে মুসলিমদের মনোবল বৃদ্ধি পায়।
তৃতীয় দিন
৬৩৬ খ্রিষ্টাব্দের ১৭ আগস্ট ভাহান আগের দিনে তার ব্যর্থতাগুলো পর্যালোচনা করেন। তার একজন কমান্ডারের মৃত্যু তাকে বেশি বিচলিত করে তোলে। এরপর বাইজেন্টাইনরা কম উচ্চাভিলাষী পরিকল্পনা হাতে নেয়। ভাহান নির্দিষ্ট কিছু স্থানে মুসলিম বাহিনীকে ভেঙে ফেলার সিদ্ধান্ত নেন। তুলনামূলকভাবে বেশি প্রকাশিত ডান ভাগের উপর হামলা চালানোর পরিকল্পনা করেন। এখানে মুসলিম বাম ভাগের তুলনায় তার আরোহী সৈনিকদের চলাচলের ক্ষেত্রে সুবিধাজনক অবস্থা ছিল। সিদ্ধান্ত হয় যে মুসলিম মধ্যডান ও ডান ভাগের সংযোগস্থলে আক্রমণ করা হবে এবং তাদেরকে পৃথকভাবে লড়াই করতে বাধ্য করা হবে।
প্রথম পর্যায়: মুসলিমদের ডান ভাগ ও মধ্যডান ভাগে বাইজেন্টাইনদের হামলার মাধ্যমে যুদ্ধ শুরু হয়। প্রথমদিকে আক্রমণ ঠেকিয়ে রাখা গেলেও পরে প্রথমে মুসলিমদের ডান ভাগ ও এরপর মধ্যডান ভাগ পিছু হটে। মুসলিমরা এবারও পুনরায় মহিলাদের সম্মুখীন হয়েছিল বলা হয়ে থাকে। মুসলিমরা শিবির থেকে কিছু দূরে সংগঠিত হতে সক্ষম হয় এবং পাল্টা আক্রমণের জন্য প্রস্তুত হয়।
দ্বিতীয় পর্যায়: বাইজেন্টাইন বাহিনী মুসলিমদের ডান ভাগের উপর জোর দিচ্ছে বুঝতে পেরে খালিদ বিন ওয়ালিদ (রা.) মোবাইল গার্ড ও ডান ভাগের অশ্বারোহীদের নিয়ে আক্রমণ চালান। তিনি বাইজেন্টাইনদের মধ্যবাম ভাগের ডান অংশের উপর হামলা চালান এবং মুসলিম মধ্যডান ভাগের রিজার্ভ অশ্বারোহীরা মধ্যবাম ভাগের বাম অংশের উপর হামলা চালায়। এদিকে তিনি মুসলিম ডান ভাগের অশ্বারোহীদেরকে বাইজেন্টাইনদের বাম ভাগের উপর হামলা চালানোর নির্দেশ দেন। এই লড়াই শীঘ্রই রক্তস্নাত অবস্থার সৃষ্টি করে। দুই পক্ষের অনেকে নিহত হয়। খালিদের (রা.) সময়মত আক্রমণের ফলে সেদিনও মুসলিমদের অবস্থা সুরক্ষিত থাকে এবং সন্ধ্যা নাগাদ বাইজেন্টাইনরা যুদ্ধ শুরু হওয়ার সময়কার তাদের মূল অবস্থানে ফিরে যেতে বাধ্য হয়।
চতুর্থ দিন
১৮ আগস্ট অর্থাৎ চতুর্থ দিন ফলাফল নির্ধারণে ভূমিকা রেখেছে। প্রথম পর্যায়: ভাহান আগের দিন মুসলিমদের ডান ভাগকে ক্ষতিগ্রস্ত করতে পারায় যুদ্ধপরিকল্পনা অনুযায়ী কাজ করার চিন্তা করেন। কানাটির স্লাভদের দুইটি বাহিনীকে মুসলিমদের ডান ও মধ্যডান অংশের উপর আক্রমণ চালান। আর্মেনীয় ও জাবালার নেতৃত্বাধীন খ্রিষ্টান আরবরা এক্ষেত্রে তাকে সহায়তা করে। মুসলিমদের এই অংশ পুনরায় পিছিয়ে পড়ে। খালিদ (রা.) পুনরায় তার মোবাইল গার্ডদের নিয়ে উপস্থিত হন। তিনি পুরো যুদ্ধক্ষেত্রজুড়ে হামলার আশঙ্কা করেছিলেন তাই সতর্ক‌তা হিসেবে আবু উবাইদা (রা.) ও ইয়াজিদকে যথাক্রমে মধ্যবাম ও বাম অংশের দায়িত্ব দেন এবং স্ব স্ব স্থানের সম্মুখে থাকা বাইজেন্টাইন বাহিনীকে আক্রমণের দায়িত্ব দেন। এই হামলার ফলে বাইজেন্টাইন বাহিনীর অগ্রযাত্রা প্রতিহত করা সম্ভব হয়।
দ্বিতীয় পর্যায়: খালিদ (রা.) তার মোবাইল গার্ডদের দুইটি অংশে বিভক্ত করে বাইজেন্টাইনদের মধ্যবাম অংশের দুই দিক থেকে আক্রমণ করে। এসময় মুসলিমদের মধ্যডান অংশ সামনে থেকে আক্রমণ করে। এই তিনটি আক্রমণের মাধ্যমে বাইজেন্টাইনদের পিছিয়ে যেতে বাধ্য করা হয়। ইতিমধ্যে মুসলিমদের ডান অংশ তাদের আক্রমণ পুনরায় শুরু করে; এতে পদাতিকরা সামনের দিক থেকে এবং অশ্বারোহীরা বাইজেন্টাইনদের বাম ভাগের উত্তর অংশে আক্রমণ চালায়। বাইজেন্টাইনদের মধ্যবাম অংশ পিছু হটার পর বাম অংশও পিছু হটে আসে।
খালিদ (রা.) ও তার মোবাইল গার্ডরা পুরো বিকেল জুড়ে আর্মেনীয়দের বিরুদ্ধে লড়াই করে। অন্যত্র অবস্থা শোচনীয় হতে শুরু করে। বাইজেন্টাইন অশ্বারোহী তীরন্দাজরা যুদ্ধক্ষেত্রে অবস্থান নিয়ে আবু উবাইদা (রা.) ও ইয়াজিদের বাহিনীর উপর তীব্রভাবে তীর নিক্ষেপ শুরু করে ফলে তারা বাইজেন্টাইনদের সারি ভেদ করতে সক্ষম হচ্ছিলেন না। তীরের আঘাতের কারণে অনেক মুসলিম সৈনিক দৃষ্টি হারায়। ফলে এই দিনের নাম পরে "হারানো চোখের দিন" হয়। আবু সুফিয়ানও সেদিন তার এক চোখের দৃষ্টি হারান। ইকরিমা ইবনে আবি জাহল ছাড়া বাকি অংশগুলো পিছিয়ে আসে। এই অংশ আবু উবাইদার (রা.) সেনাদের বামে ছিল। বাইজেন্টাইন বাহিনীকে তার চারশত অশ্বারোহী সৈনিকদের নিয়ে বাধা দানের মাধ্যমে পিছিয়ে আসা মুসলিমদের আড়াল করে দেন। এসকল অন্যান্য অংশগুলো পাল্টা আক্রমণ ও হারানো স্থান উদ্ধারের জন্য সংগঠিত হতে থাকে। ইকরিমার সব সৈনিক মারাত্মক আহত বা নিহত হয়। খালিদের (রা.) বাল্যবন্ধু ইকরিমা নিজেও মারাত্মকভাবে আহত হন এবং সেদিন সন্ধ্যায় মারা যান।
পঞ্চম দিন
চতুর্থ দিন ভাহানের সৈনিকরা মুসলিমদের ভেদ করতে ব্যর্থ হয় এবং মোবাইল গার্ডের আক্রমণের সময় মারাত্মকভাবে ক্ষতিগ্রস্ত হয়। যুদ্ধের পঞ্চম দিন ১৯ আগস্ট দিনের বেলায় ভাহান মুসলিম শিবিরে সন্ধির জন্য দূত পাঠান। সম্ভবত তিনি বাহিনীকে সংগঠিত করার জন্য সময় চাইছিলেন। কিন্তু খালিদ বিজয় নিকটবর্তী দেখতে পেয়ে সন্ধি প্রস্তাব ফিরিয়ে দেন। এই পর্যন্ত মুসলিমরা প্রতিরক্ষামূলক অবস্থান থেকে লড়াই করছিল। কিন্তু বাইজেন্টাইন বাহিনী যুদ্ধ চালিয়ে যেতে উৎসুক না জানার পর খালিদ আক্রমণাত্মক অবস্থানে আসার সিদ্ধান্ত নেন এবং মুসলিম বাহিনীকে সংগঠিত করা শুরু করেন। মোবাইল গার্ডদের কেন্দ্র করে সকল অশ্বারোহী সৈনিকদের নিয়ে তিনি একটি শক্তিশালী অশ্বারোহী বাহিনী গঠন করেন। এই বাহিনীতে এসময় প্রায় ৮,০০০ অশ্বারোহী সৈনিক ছিল। বাকি দিন তেমন কোনো ঘটনা ঘটেনি। বাইজেন্টাইন বাহিনীর পালিয়ে যাওয়ার সকল পথ বন্ধ করে খালিদ তাদের ফাদে ফেলার পরিকল্পনা করেন। যুদ্ধক্ষেত্রের তিনটি গিরিসংকট ছিল এখানকার প্রাকৃতিক বাধা। এগুলো হল পশ্চিমে ওয়াদি-উর-রুক্কাদ, দক্ষিণে ওয়াদি-আল-ইয়ারমুক এবং পূর্বে ওয়াদি-আল-আল্লাহ। উত্তরের পথ মুসলিম অশ্বারোহীরা বন্ধ করে দেয়। পশ্চিমের ওয়াদি-আর-রুক্কাদে খাদের মধ্য দিয়ে কিছু পথ ছিল। তাদের মধ্যে আইন আল দাকারের একটি সেতু ছিল কৌশলগতভাবে সবচেয়ে গুরুত্বপূর্ণ। রাতের বেলা খালিদ দিরারকে ৫০০ অশ্বারোহী সৈনিক দিয়ে সেতু রক্ষার জন্য পাঠান। দিরার বাইজেন্টাইন বাহিনীর উত্তরের পাশ দিয়ে গিয়ে সেতু দখল করে নেন।
ষষ্ঠ দিন
২০ আগস্ট ছিল যুদ্ধের চূড়ান্ত দিন। খালিদ (রা.) আক্রমণের সরল কিন্তু কার্যকরী পরিকল্পনা প্রয়োগ করেন। তার বৃহৎ অশ্বারোহী বাহিনীকে নিয়ে তিনি বাইজেন্টাইন অশ্বারোহীদের যুদ্ধক্ষেত্র থেকে তাড়িয়ে দিতে উদ্যোগী হন যাতে পদাতিকরা কোনো অশ্বারোহী সমর্থন না পায় এবং পার্শ্বভাগ ও পশ্চাদভাগ থেকে সহজে আক্রমণ করা যায়। একই সাথে তিনি বাইজেন্টাইন বাহিনীর বাম ভাগকে আক্রমণ করে পশ্চিমের গিরিসংকটের দিয়ে তাড়িয়ে দেয়ার পরিকল্পনা করেন।
প্রথম পর্যায়: বাইজেন্টাইন বাহিনীর সামনের অংশে আক্রমণের জন্য খালিদ নির্দেশ দেন এবং অশ্বারোহীদের নিয়ে তিনি বাম অংশের দিকে এগিয়ে যান। তাদের কিছু অংশ বাম অংশের অশ্বারোহীদের সাথে লড়াই করে এবং অবশিষ্টরা বাম অংশের পদাতিকদের উপর হামলা চালায়। ইতিমধ্যে মুসলিমদের ডান অংশ সামনে থেকে হামলা চালিয়েছিল। এই দুইটি হামলার ফলে বাইজেন্টাইনদের বাম অংশ পিছিয়ে যায় এবং বাইজেন্টাইনদের মধ্যবাম অংশে গিয়ে তাকে বিশৃঙ্খল করে ফেলে। বাকি মুসলিম অশ্বারোহীরা এরপর বাইজেন্টাইনদের বাম অংশের অশ্বারোহীদের পেছনের অংশে হামলা চালায়। এসময় বাইজেন্টাইনদের সামনেও মুসলিম অশ্বারোহীরা ছিল। তাদেরকে যুদ্ধক্ষেত্রের উত্তরদিকে তাড়িয়ে দেয়া হয়। এরপর মুসলিমদের ডান অংশের পদাতিকরা বাইজেন্টাইনদের মধ্যবাম অংশের বাম পাশে এবং মুসলিমদের মধ্যডান অংশ সামনের দিক থেকে আক্রমণ করে।
তৃতীয় পর্যায়: বাইজেন্টাইন অশ্বারোহীদের তাড়িয়ে দেয়ার পর খালিদ (রা.) মধ্যবাম অংশের দিকে মনোনিবেশ করেন। ইতিমধ্যে তারা মুসলিমদের দুইটি আক্রমণের সম্মুখীন হয়। তাদেরকে খালিদের (রা.) অশ্বারোহীরা পেছনের দিক থেকে আক্রমণ করে এবং ভেদ করে ফেলতে সক্ষম হয়।
পরবর্তী অবস্থা
যুদ্ধের এসকল পর্যায়ের পর খালিদ (রা.) ও তার মোবাইল গার্ড বাহিনী উত্তরদিকে পিছু হটা বাইজেন্টাইন বাহিনীকে অণুসরণ করেন। দামেস্কের নিকটে তাদের সাথে তার বাহিনী মুখোমুখি হয় এবং লড়াই শুরু হয়। এই লড়াইয়ের সময় সেনাপতি আর্মেনীয় রাজপুত্র ভাহান নিহত হন। খালিদ (রা.) এরপর দামেস্কে প্রবেশ করেন। সেখানে তাকে স্থানীয়রা স্বাগত জানায়। এভাবে শহর পুনরায় মুসলিমদের হাতে আসে।
বিপর্যয়ের সংবাদ এন্টিওকে সম্রাট হেরাক্লিয়াসের কাছে পৌছানোর পর তিনি ভেঙে পড়েন। এই পরাজয়ের জন্য তিনি তার ভুল কর্মের জন্য বিশেষত তার ভাগ্নি মারটিনাকে বিয়ে করাকে দোষারোপ করেন। সম্পদ থাকাকালীন সময়ে তার প্রদেশগুলো পুনরায় জয় করা উচিত ছিল কিন্তু এখন তার সৈনিক বা অর্থ কোনোটাই নেই। তিনি এন্টিওকের ক্যাথেড্রালে প্রার্থনা করতে যান। তিনি তার উপদেষ্টাদের নিয়ে ক্যাথেড্রালে বৈঠকে বসেন এবং পরিস্থিতির বিশ্লেষণ করে। তাকে বলা হয় যে জনগণ ও তার পাপের কারণে এমনটা হয়েছে এবং এ কথা তিনি মেনে নিয়েছিলেন। এরপর হেরাক্লিয়াস রাতের বেলা জাহাজে চড়ে কনস্টান্টিনোপল রওয়ানা হন। সিরিয়ার প্রতি হেরাক্লিয়াস বিদায়বার্তা‌ হিসেবে নিম্নোক্ত কথা বলেছেন বলে লিপিবদ্ধ রয়েছে:
বিদায়, দীর্ঘ বিদায় সিরিয়া, আমার চমৎকার প্রদেশ। তুমি এখন শত্রুদের হাতে। তুমি শান্তিতে থাকো, হে সিরিয়া - শত্রুদের জন্য তুমি কত সুন্দর ভূমি.
হেরাক্লিয়াস ট্রু ক্রস ও জেরুজালেমে রক্ষিত অন্যান্য আরো স্মৃতিচিহ্নসহ সিরিয়া ত্যাগ করেন। এগুলো পার্থি‌য়া অফ জেরুজালেম গোপনে জাহাজে পাঠিয়ে দিয়েছিলেন। বলা হয় যে সম্রাটের পানির ভয় ছিল। তাই বসফরাস পার হওয়ার জন্য পন্টুন সেতু তৈরী করা হয়েছিল। সিরিয়া ত্যাগ করার পর হেরাক্লিয়াস আনাতোলিয়া ও মিশর রক্ষার জন্য তার বাকি বাহিনীকে সংগঠিত করা শুরু করেন। ৬৩৮-৩৯ খ্রিষ্টাব্দে বাইজেন্টাইন আর্মেনিয়া মুসলিমদের হাতে আসে। এরপর তারসুস শহরের পূর্ব দিকের দুর্গগুলো খালি করার নির্দেশ দিয়ে হেরাক্লিয়াস মধ্য আনাতোলিয়ায় একটি বাফার অঞ্চল প্রতিষ্ঠা করেন। ৬৩৯-৬৪২ খ্রিষ্টাব্দে মুসলিমরা মিশর জয় করে। ইয়ারমুকের যুদ্ধে মুসলিম বাহিনীর ডান অংশের কমান্ডার আমর ইবনুল আস এতে নেতৃত্ব দিয়েছেন।
মূল্যায়ন
সংখ্যা স্বল্পতা সত্ত্বেেও দক্ষ নেতৃত্বের মাধ্যমে বেশি শক্তিশালী বাহিনীকে তুলনামূলক কম শক্তিশালী বাহিনী পরাজিত করায় সামরিক ইতিহাসে ইয়ারমুকের যুদ্ধকে উদাহরণ হিসেবে ধরা যায়।
বাইজেন্টাইন কমান্ডাররা প্রতিপক্ষকে নিজ পছন্দমত যুদ্ধক্ষেত্রে আসার সুযোগ দেন। কিন্তু এরপরও তাদের কোনো কৌশলগত অসুবিধা হয়নি। খালিদ (রা.) তার বাহিনীর সংখ্যা স্বল্পতার কথা বুঝতে পেরেছিলেন এবং শেষ দিন পর্যন্ত প্রতিরক্ষামূলক অবস্থান থেকে যুদ্ধ করেছেন। শেষ দিনে চূড়ান্ত আক্রমণের সময় তিনি তার কল্পনা, দূরদৃষ্টি ও সাহসের সাথে আক্রমণের পরিকল্পনা করেন এবং এক্ষেত্রে বাইজেন্টাইন কমান্ডারদের ছাড়িয়ে যান। অপেক্ষাকৃত ক্ষুদ্র বাহিনী পরিচালনা করলেও দূরদৃষ্টির কারণে তিনি তার একটি অশ্বারোহী বাহিনীকে চূড়ান্ত আক্রমণের আগের রাতে প্রতিপক্ষের পিছু হটার রাস্তা অবরোধ করতে নিযুক্ত করেছিলেন।
ইয়ারমুকের নেতৃত্বের কারণে খালিদ বিন ওয়ালিদকে (রা.) ইতিহাসের অন্যতম শ্রেষ্ঠ সেনাপতি হিসেবে গণ্য করা হয়। অশ্বারোহী সেনাদের সফল ব্যবহারের কারণে তাদের শক্তি ও দুর্বলতা সম্পর্কে তার স্পষ্ট ধারণার প্রমাণ পাওয়া যায়। তার মোবাইল গার্ড বাহিনী দ্রুত এক স্থান থেকে অন্য স্থানে যেতে পারত। তাদের উপস্থিতি যুদ্ধের অবস্থা বদলে দিতে সক্ষম ছিল এবং যুদ্ধক্ষেত্রে তাদের এক স্থান থেকে অন্যত্র গমন যুদ্ধক্ষেত্রে সফলতা নিয়ে আসে।
ভাহান ও তার বাইজেন্টাইন কমান্ডাররা এই অশ্বারোহী বাহিনীর সাথে মোকাবেলায় সফল হননি। তারা তাদের বৃহৎ বাহিনীর সফল ব্যবহারেও ব্যর্থ হন। যুদ্ধে বাইজেন্টাইন অশ্বারোহীরাও গুরুত্বপূর্ণ ভূমিকা রাখতে পারেনি এবং ছয়দিনের অধিকাংশ সময়ে তারা রিজার্ভ হিসেবে ছিল। তারা কখনো তাদের আক্রমণ এগিয়ে নিতে পারেনি এবং চতুর্থ দিন একটি ফলাফল নির্ধা‌রণী আক্রমণ সম্ভব হলেও তারা সুযোগ কাজে লাগাতে ব্যর্থ হয়। কমান্ডারদের মধ্যে সংঘাতের ফলে এমন অবস্থার সৃষ্টি হয়। অনেক খ্রিষ্টান আরব ছিল সাধারণ সৈনিক। অন্যদিকে মুসলিমদের অধিকাংশ দক্ষ সৈনিক ছিল।
সিরিয়ায় মুসলিমদের ধ্বংস করার জন্য হেরাক্লিয়াসের পরিকল্পনা বাস্তবায়নের জন্য দ্রুত পদক্ষেপের প্রয়োজন ছিল। কিন্তু কমান্ডাররা এক্ষেত্রে দক্ষতা দেখাতে পারেননি। হেরাক্লিয়াস যা বৃহৎ কৌশলগত স্কেলে পরিকল্পনা করেছিলেন খালিদ (রা.) তা ছোট কৌশলগত স্কেলে বাস্তবায়ন করেন। নিজ বাহিনীকে নির্দিষ্ট স্থানে দ্রুত সংগঠিত করে খালিদ (রা.) বৃহৎ বাইজেন্টাইন বাহিনীকে পরাজিত করতে সক্ষম হন। ভাহান তার সংখ্যাধিক্যকে কাজে লাগাতে ব্যর্থ হন এবং সম্ভবত যুদ্ধক্ষেত্রের ভূতাত্ত্বিক বৈশিষ্ট্য বড় আকারের সেনা সমাবেশের পক্ষে অসুবিধাজনক ছিল। তবে ভাহান কোনো ক্ষেত্রে তার বৃহৎ বাহিনীকে কাজে লাগিয়ে সফলভাবে প্রতিপক্ষের সারি ভেদ করতে সক্ষম হননি। ছয়দিনের মধ্যে পাঁচদিন তিনি আক্রমণাত্মক ভূমিকা পালন করলেও তার যুদ্ধ বিন্যাস মোটামুটি স্থির ছিল। এসকল কারণে খালিদের (রা.) জন্য শেষের দিন সুবিধাজনক অবস্থা তৈরী হয়। এসময় খালিদ (রা.) তার সকল অশ্বারোহীদের সমবেত করে সুসংগঠিতভাবে আক্রমণ করেন এবং এর ফলে বিজয় অর্জিত হয়। জর্জ এফ. নাফজিগার তার ইসলাম এট ওয়ার গ্রন্থে যুদ্ধের বর্ণনায় লিখেছেন: ইয়ারমুকের কথা বর্তমানে কম শোনা গেলেও এটি মানুষের ইতিহাসে অন্যতম প্রধান ফলাফল নির্ধা‌রণী যুদ্ধ...... হেরাক্লিয়াসের বাহিনী জয়ী হলে বর্তমান পৃথিবী এতটাই ভিন্ন হত যে তাকে আলাদা করে চেনা যেত না।
কৃষ্ণভক্ত বোদনা
কৃষ্ণভক্ত বোদনা একটি বলিউড চলচ্চিত্র। এটি ১৯৪৪ সালে মুক্তি পেয়েছিল।
এসটিএস ১৪
এসটিএস ১৪ হচ্ছে জীবাশ্ম হয়ে যাওয়া অস্ট্রালোপিথেকাস আফ্রিকানাস প্রজাতির আবিষ্কৃত আংশিক মাথার খুলি। এটি ১৯৪৭ সালের আগস্টে রবার্ট ব্রুম ও জন টি. রবিনসন দক্ষিণ আফ্রিকার স্টার্কফন্টেইনে আবিষ্কার করেন। অনুমান করা হয় এর বয়স ২৫ লক্ষ বছর।
কিছু বিজ্ঞানী মনে করেন এসটিএস ১৪ এবং এসটিএস ৫ একই ব্যক্তির। তবে এসটিএস ৫ সাড়ে ২১ লক্ষ বছরের পুরনো বলে অনুমান করা হয়।
বর্ণনা
এই নমুনাটিতে আছে শ্রোণিচক্র, মেরুদণ্ড, পাজর ও ফিমারের ভগ্নাংশ। গুরুত্বপূর্ণ বৈশিষ্ট্য হলো; এই শ্রোণিচক্রের আকার দ্বিপদী মানুষের ন্যায়। এই অন্বেষণ থেকে বিতর্কহীন ভাবে বলা যায়; মানুষের পূর্বেই প্রাক হোমোরা দুই পায়ে হাটঁতে সক্ষম ছিল।
অদ্ভুৎ ব্যাপার হলো, এই নমুনার ৬ টি​ লুম্বার ভার্টিব্রা আছে, যেখানে মানুষের ৫টি অথবা আধুনিক বানরের ৫ টি বা তারচেয়ে কম থাকে।
এই নমুনার ত্রিকাস্থি; প্রথম ও দ্বিতীয় স্যাক্রাল ভার্টিব্রা এর মধ্যে অবিভাজিত ইন্টারভার্টিব্রাল ডিস্ক ধারণ করে; যা থেকে বলা যায় এই জীবাশ্মের মালিক যৌবনে পদার্পণের পূর্বেই মারা গিয়েছিল।
পঞ্চমী (তিথি)
পঞ্চমী (पञ्चमी, ) হল হিন্দু পঞ্জিকার চান্দ্র পাক্ষিকের (পক্ষ) পঞ্চম দিন (তিথি)। প্রতি মাসে দুটি প্রথম দিন থাকে, যথাক্রমে শুক্ল ও কৃষ্ণ পক্ষের পঞ্চম দিন।
নেড লুড
thumb|upright|লুড্ডাইটগণের নেতা, ১৮১২ সালের খোদাইকর্ম
নেড লুড, (Ned Ludd বা Ned Lud) সম্ভবত জন্মনাম, নেড লুডলাম বা এডোয়ার্ড লুডলাম (Edward Ludlam), হচ্ছেন এমন এক ব্যক্তি যার থেকে লুড্ডাইটগণ তাদের নাম গ্রহণ করেছিলেন।
ইতিহাস
বলতে গেলে, লুড ছিলেন লেইসেস্টারের নিকটের আন্সটে, লেইসেস্টারশারের একজন তাঁতি। ১৭৭৯ সালে, অলসতার জন্য চাবুকের আঘাতপ্রাপ্ত হয়ে, অথবা স্থানীয় যুবকদের দ্বারা বিদ্রুপ-আক্রান্ত হয়ে, তিনি দুটি বয়নের কাঠামোকে ভেঙে ফেলেন যেটিকে বর্ণনা করা হয় একটি "আবেগের কাজ" (fit of passion) হিসেবে। এই গল্পটি ২০ ডিসেম্বর, ১৮১১তে ছাপা হয় "দ্য নটিংহ্যাম রিভিউ" পত্রিকার এক নিবন্ধে, কিন্তু সেখানে এটির সত্যতার কোনো স্বাধীন প্রমাণ ছিল না। জন ব্ল্যাকনারের (John Blackner) বই "নটিংহ্যামের ইতিহাস" (History of Nottingham), যেটি ১৮১১ সালে প্রকাশিত, তাতে একটি ভিন্ন গল্প পাওয়া যায়, "লুডনাম" নামের এক লোক, তার বাবার কথানুসারে, ছিল এক কাঠামো-তাঁত কর্মী যে তার ক্রুশিকাঁটাকে বর্গ করত ("square his needles")। লুডনাম একটি হাতুড়ি নিয়েছিল এবং "সেগুলিকে ভেঙে স্তুপ করেছিল" ("beat them into a heap")। খবরটি ছড়িয়ে পড়ল, এবং যখনই তাঁতের কাঠামো ভাঙা অন্তর্ঘাতে ভাঙা হলও, জনগণ রসিকতা করে বলল "নেড লুড এটা করেছে".
১৮১২ সালের ভেতরে, তাঁত-কাঠামো ভাঙচুরকারিগণ সংগঠিত হয়েছিলেন, নিজেরা লুড্ডাইট নামে খ্যাত হয়েছিলেন এবং রাজা লুড বা ক্যাপ্টেন লুডকে তাদের পৌরাণিক নেতা হিসেবে গ্রহণ করেছিলেন। চিঠি এবং ঘোষণাসমূহ "নেড লুড" নামে স্বাক্ষর করা হচ্ছিল।
১৭৬৭
১৭৬৭ গ্রেগরীয় বর্ষপঞ্জির একটি সাধারণ বছর।
২০১৭ মহিলা ক্রিকেট বিশ্বকাপ
২০১৭ মহিলা ক্রিকেট বিশ্বকাপ (2017 Women's Cricket World Cup) মহিলা ক্রিকেট বিশ্বকাপের ১১শ আসর। মহিলা ক্রিকেট বিশ্বকাপের এ প্রতিযোগিতাটি স্বাগতিক ইংল্যান্ডে ২০১৭ সালের ২৪ জুন থেকে ২৩ জুলাই অনুষ্ঠিত হয়েছে। এটি ইংল্যান্ডে অনুষ্ঠিত মহিলা বিশ্বকাপের তৃতীয় আসর। এর পূর্বে ১৯৭৩ ও ১৯৯৩ সালে মহিলা ক্রিকেট বিশ্বকাপের স্বাগতিক দেশের মর্যাদা পেয়েছিল। ৮টি দল এবারের আসরে অংশগ্রহণ করবে।
যোগ্যতা
২০১৪-১৬ আইসিসি মহিলা চ্যাম্পিয়নশীপের শীর্ষ ৮টি দল বিশ্বকাপ ক্রিকেটে খেলার সুযোগ পায়। প্রথম ৪টি দল চ্যাম্পিয়নশীপ ফাইনাল থেকে সরাসরি যোগ্যতা অর্জন করে এবং বাকি ৪টি দল নির্বাচনের জন্য ২০১৭ সালের মহিলা বিশ্বকাপ ক্রিকেট বাছাইপর্ব ফেব্রুয়ারি, ২০১৭ সালে শ্রীলঙ্কায় অনুষ্ঠিত হয়। এতে চ্যাম্পিয়নশীপের ৪টি দল ও অন্যান্য ৬টিসহ মোট ১০টি দল অংশগ্রহণ করে।
মাঠ
৮ ফেব্রুয়ারি ২০১৬ তারিখে আইসিসি ২০১৭ মহিলা ক্রিকেট বিশ্বকাপের সময়সূচী ঘোষণা করে। লর্ডসে ফাইনাল এবং বাকী খেলাসমূহ ইংল্যান্ডের আরও চারটিসহ সর্বমোট পাঁচটি ক্রিকেট মাঠে অনুষ্ঠিত হবে। অন্য মাঠগুলো হল: ডার্বিশায়ার, লিচেস্টারশায়ার, সমারসেট ও গ্লুচেস্টারশায়ার।
গ্রুপ পর্ব
৮ ফেব্রুয়ারি, ২০১৬ তারিখে গ্রুপ পর্বের সময়সসূচী ঘোষণা করা হয়। আট দল একে-অপরের বিপক্ষে একক লীগ পদ্ধতিতে খেলবে। লীগের খেলা শেষে শীর্ষ চার দল সেমি-ফাইনালে অংশ নিবে। ২৩ জুলাই, ২০১৭ তারিখে লর্ডসে সেমি-ফাইনালের বিজয়ী দল চূড়ান্ত খেলায় মুখোমুখি হবে। ২৮ দিনের এ প্রতিযোগিতায় সর্বমোট ৩১ খেলা অনুষ্ঠিত হবে। আন্তর্জাতিক নারী দিবসকে উপজীব্য করে ৮ মার্চ, ২০১৭ তারিখে আইসিসি কর্তৃপক্ষ প্রতিযোগিতার পূর্ণাঙ্গ সময়সূচী ঘোষণা করে। গ্রুপ-পর্বের সময়সূচীকে সামনে রেখে ১৯ জুন থেকে চারটি প্রস্তুতিমূলক খেলা আয়োজনের সিদ্ধান্ত নেয়া হয়।
চূড়ান্ত খেলা
৮ ফেব্রুয়ারি, ২০১৬ তারিখে লর্ডসে অনুষ্ঠিতব্য ২৩ জুলাই, ২০১৭ চূড়ান্ত খেলার কথা ঘোষণা করা হয়।
হাবিবুর রহমান লুধিয়ানভি
হাবীবুর রহমান লুধিয়ানভী (Habib-ur-Rehman Ludhianvi, ৩ জুলাই ১৮৯২ - ২ সেপ্টেম্বর ১৯৫৬) ছিলেন মজলিস-ই-আহরার-ই ইসলামের অন্যতম প্রতিষ্ঠাতা। তিনি আরাইন (উপজাতি)-এর অন্তর্ভুক্ত এবং ১৮৫৮ সালে ভারতীয় বিদ্রোহের সময় ব্রিটিশ ঔপনিবেশিক শাসনের বিরুদ্ধে মুুক্তিযোদ্ধা আব্দুল কাদির লুধিয়ানভীর বংশধর ছিলেন।
জীবনী
হাবীবুর রহমান লুধিয়ানভীর পিতামহ শাহ্ আবদুল কাদির লুধিয়ানভী ১৮৫৭ সালের ভারতীয় বিদ্রোহের সময় ব্রিটিশ ইস্ট ইন্ডিয়া কোম্পানির বিরুদ্ধে সশস্ত্র বিদ্রোহের নেতৃত্ব দিয়েছিলেন এবং পাঞ্জাব থেকে বৃটিশ বিরোধী বিদ্রোহকারীদের মধ্যে একজন ছিলেন। তিনি একটি বৃহৎ সেনা বাহিনী সংগ্রহ করেছিলেন, যা ব্রিটিশদের কেবল লুধিয়ানা নয়, পানিপথ থেকেও উতখাৎ করে দিয়েছিল। এই সেনাবাহিনীর মধ্যে মুসলিম, হিন্দু এবং শিখও ছিল। এরপরে তিনি মুঘল সম্রাট বাহাদুর শাহ্ জাফরকে সমর্থন করার জন্য দিল্লি চলে যান। তিনি ১৮৫৭ সালে দিল্লির চাঁদনী চক শহরে হাজার হাজার লোকের সাথে লড়াই করে নিজের জীবন দিয়েছিলেন। হাবীবুর রহমান লুধিয়ানভী ১৮৯২ সালের ১৮ জুলাই ব্রিটিশ ভারতের লুধিয়ানায় জন্মগ্রহণ করেছিলেন। তিনি আবদুল আজিজের কন্যা বিবি শাফাতুন্নিসাকে বিয়ে করেছিলেন।
কর্মজীবন
লুধিয়ানভী ছিলেন একজন জ্বালাময়ী বক্তা এবং জাতীয়তাবাদী আন্দোলন মজলিস-ই-আহরার-ই ইসলামের অন্যতম প্রতিষ্ঠাতা, যেটি ভারতে ব্রিটিশ শাসনের অবসান দাবি করেছিল। ১৯৪৭ সালের ১৪ আগস্ট ভারত বিভাজন ও পাকিস্তানের স্বাধীনতার পরেও সেখানে থাকা হাজার হাজার মুসলমানকে প্রতিনিধিত্ব করার জন্য তিনি ভারতের পূর্ব পাঞ্জাবে ফিরে যান। তিনি যুক্তি দিয়েছিলেন যে, পূর্ব পাঞ্জাবের অবশিষ্ট মুসলমানদের উচিত নয় দেশ পরিত্যাগ করা। লুধিয়ানা ভারতের পাঞ্জাবের একটি বড় শিল্প শহর হিসাবে বিবেচিত হয়। উত্তরপ্রদেশ এবং বিহার প্রদেশ থেকে প্রচুর পরিশ্রমী মুসলমানরাও সেখানে কাজ করতে আসে।
মাসাতোশি মিহারা
প্রারম্ভিক জীবন
মাসাতোশি মিহারা ১৯৮৮ সালের ২রা আগস্ট তারিখে জাপানের কুমামোতোতে জন্মগ্রহণ করেছেন এবং সেখানেই তার শৈশব অতিবাহিত করেছেন।
দ্য নেকেড ওম্যান
দ্য ন্যাকেড ওম্যান: এ স্টাডি অফ দ্য ফিমেল বডি ২০০৪ সালে প্রকাশিত প্রাণিবিজ্ঞানী ডেসমন্ড মরিসের লেখা একটি বই, যা একজন নারী সম্পর্কে পূর্ণ বিশেষ জ্ঞান নিয়ে লিখা।
বিবর্তন নিয়ে একটি অধ্যায়ের পরে, পরবর্তী ২২ টি অধ্যায় যথাক্রমে নিম্নলিখিত বিষয় নিয়ে লিখিত: চুল, কপাল, কান, চোখ, নাক, গাল, ঠোঁট, মুখ, ঘাড়, কাঁধ, বাহু, হাত, স্তন, কোমর, পোঁদ, পেট, পিঠ, পাউবিক চুল, যৌন অঙ্গ, নিতম্ব এবং পা
১৭৬৮
১৭৬৮ গ্রেগরীয় বর্ষপঞ্জির একটি অধিবর্ষ।
কিসকি বিবি
কিসকি বিবি একটি বলিউড চলচ্চিত্র। এটি ১৯৪২ সালে মুক্তি পেয়েছিল।
তাসনোভা তামান্না
তাসনোভা তামান্না একজন বাংলাদেশী অভিনেত্রী। ঢাকায় জন্ম ও বেড়ে ওঠা তামান্না দেশে-বিদেশে সমাদৃত লাইভ ফ্রম ঢাকা (২০১৯) ও নোনা জলের কাব্য (২০২১) চলচ্চিত্রে অভিনয় করে পরিচিতি অর্জন করেন। তিনি প্রথম কাজের জন্য শ্রেষ্ঠ চলচ্চিত্র অভিনেত্রী বিভাগে মেরিল-প্রথম আলো সমালোচক পুরস্কার অর্জন করেন এবং দ্বিতীয় কাজের জন্য শ্রেষ্ঠ অভিনেত্রী বিভাগে জাতীয় চলচ্চিত্র পুরস্কার অর্জন করেন।
কর্মজীবন
তামান্না ২০০৯ সালের শেষদিকে ইসরার আহমেদের একটি স্বল্পদৈর্ঘ্য চলচ্চিত্রে কাজের মধ্য দিয়ে অভিনয় জীবন শুরু করেন। এরপর আরও কিছু স্বল্পদৈর্ঘ্য চলচ্চিত্রে কাজ করেন। ২০১২ সালে তিনি রাসেল আহমেদের নৃ চলচ্চিত্রের সাথে জড়িত হন। এটি তার অভিনীত প্রথম চলচ্চিত্র, কিন্তু ২০১৭ সালে পরিচালকের মৃত্যু হলে কাজটি বন্ধ হয়ে যায়।
২০২৩ সালে জানুয়ারি মাসে আলী যাকের নতুনের উৎসব ২০২৩-এ বাকার বকুলের নির্দেশনায় আদম সুরত-এ অভিনয়ের মধ্য দিয়ে তার মঞ্চনাটকে অভিষেক ঘটে।
জিন্নাতুল বাকিয়া
জিন্নাতুল বাকিয়া বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২ থেকে নির্বাচিত জাতীয় সংসদ সদস্য।
রাজনৈতিক ও কর্মজীবন
জিন্নাতুল বাকিয়া বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-২ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
উপযোজন ব্যাধি
থাম্ব|অ্যাডজাস্টমেন্ট ডিসঅর্ডার বনাম ডিপ্রেশন উপযোজন ব্যাধি (adjustment disorder) এজেডি ঘটে যখন কোনও ব্যক্তির একটি উল্লেখযোগ্য মনস্তাত্ত্বিক স্ট্রেসারের সাথে সামঞ্জস্য করা বা মোকাবেলা করতে উল্লেখযোগ্য সমস্যা হয়। ত্রুটিপূর্ণ প্রতিক্রিয়া সাধারণত অন্যথায় স্বাভাবিক সংবেদনশীল এবং আচরণগত প্রতিক্রিয়াগুলির সাথে জড়িত যা স্বাভাবিকের চেয়ে বেশি তীব্রভাবে প্রকাশ পায় (প্রাসঙ্গিক এবং সাংস্কৃতিক কারণ বিবেচনা করে), চাপযুক্ত এবং তার পরিণতিগুলির সাথে নিবিড়িত হওয়া এবং কার্যকরী দুর্বলতা সৃষ্টি করে। থাম্ব|295x295পিক্সেল|মোট রোগের অংশ হিসাবে মানসিক স্বাস্থ্যগত ব্যাধি, OWID এজেডির রোগ নির্ণয় বেশ সাধারণ; প্রাপ্তবয়স্কদের জন্য সাইকিয়াট্রিক পরামর্শ পরিষেবাগুলির মধ্যে ৫-২৫% অনুমানের ঘটনা রয়েছে। প্রাপ্তবয়স্ক মহিলারা প্রায়শই প্রাপ্তবয়স্ক পুরুষদের চেয়ে দ্বিগুণ হয়। শিশু এবং কিশোর-কিশোরীদের মধ্যে, মেয়ে ও ছেলেরাও এই রোগের সমান সম্ভাবনা রয়েছে। এজেডি ১৯৮০ সালে (মানসিক ব্যাধিগুলির ডায়াগনস্টিক এবং স্ট্যাটিস্টিকাল ম্যানুয়াল) -এ প্রবর্তিত হয়েছিল। এর আগে, এটি 'ট্রান্সিয়েন্ট সিটিওশনাল ডিস্টার্বস' নামে পরিচিত ছিল।
লক্ষণ ও উপসর্গ
সামঞ্জস্য ব্যাধির কিছু সংবেদনশীল লক্ষণ হলো: দু:খ, হতাশা, উপভোগের অভাব, কান্নাকাটি, ঘাটতি, উদ্বেগ, অভিভূত হওয়া এবং আত্মহত্যার চিন্তাভাবনা, স্কুল/কাজে খারাপ কাজ করা ইত্যাদি।
এজেডির সাধারণ বৈশিষ্ট্যগুলির মধ্যে হালকা হতাশাজনক লক্ষণ, উদ্বেগের লক্ষণ এবং আঘাতজনিত মানসিক চাপের লক্ষণ বা তিনটির সংমিশ্রণ অন্তর্ভুক্ত। ডিএসএম-৫ এর মতে, ছয় প্রকারের এজেডি রয়েছে যা নিম্নলিখিত প্রধান লক্ষণগুলির দ্বারা চিহ্নিত: হতাশাগ্রস্থ মেজাজ, উদ্বেগ, মিশ্র হতাশা এবং উদ্বেগ, আচরণের ব্যাঘাত, আবেগ এবং আচরণের মিশ্রিত অশান্তি এবং অনির্দিষ্ট। তবে এই লক্ষণগুলির জন্য মানদণ্ডগুলি আরও বিশদে বিশদে নির্দিষ্ট করা হয়নি। এটি দীর্ঘস্থায়ী হতে পারে, এটি ছয় মাসের বেশি বা কম সময় স্থায়ী হয় তার উপর নির্ভর করে। ডিএসএম-৫ এর মতে, যদি এজেডি ছয় মাসেরও কম সময় স্থায়ী হয় তবে তা তীব্র হিসাবে বিবেচিত হতে পারে। যদি এটি ছয় মাসেরও বেশি সময় ধরে থাকে তবে এটি দীর্ঘস্থায়ী হিসাবে বিবেচিত হতে পারে। অধিকন্তু, স্ট্রেসার বা এর পরিণতিগুলি সমাপ্ত হওয়ার পরে উপসর্গগুলি ছয় মাসের বেশি সময় ধরে চলতে পারে না। তবে মানসিক চাপ সম্পর্কিত ঝামেলা কেবল পূর্ব-বিদ্যমান মানসিক ব্যাধিগুলির উত্থান হিসাবেই বিদ্যমান নয়।
বড় হতাশার বিপরীতে, ব্যাধিটি বাইরের স্ট্রেসের কারণে ঘটে এবং ব্যক্তি যখন পরিস্থিতির সাথে খাপ খাইয়ে নিতে সক্ষম হয় তখন সাধারণত সমাধান করে। অবস্থাটি উদ্বেগজনিত ব্যাধি থেকে পৃথক, যা স্ট্রেসের উপস্থিতি বা পোস্ট-ট্রমাটিক স্ট্রেস ডিসঅর্ডার এবং তীব্র স্ট্রেস ডিসঅর্ডারের অভাব রয়েছে যা সাধারণত আরও তীব্র স্ট্রেসের সাথে যুক্ত থাকে।
আত্মঘাতী আচরণ সকল বয়সের এজেডি আক্রান্ত ব্যক্তিদের মধ্যে বিশিষ্ট এবং কিশোর-কিশোরী আত্মহত্যার এক-পঞ্চমাংশ পর্যন্ত উপযোজন ব্যাধি হতে পারে। ব্রোনিশ এবং হ্যাচট (১৯৮৯) আবিষ্কার করেছেন যে এজেডি আক্রান্ত রোগীদের একটি সিরিজের ৭০% তাদের সূচী ভর্তির আগেই আত্মহত্যার চেষ্টা করেছিলেন এবং তারা বড় হতাশার তুলনায় একটি গ্রুপের চেয়ে দ্রুত প্রেরণ করেছিলেন। আসনিস এট আল (১৯৯৩) পাওয়া গেছে যে এজেডি রোগীরা স্থির আদর্শ বা আত্মহত্যার প্রয়াসকে বড় হতাশায় আক্রান্ত রোগীদের চেয়ে কম ঘন ঘন রিপোর্ট করেন। একটি ক্লিনিকের ৮২ জন এজেডি রোগীদের উপর একটি গবেষণা অনুসারে, বলু এট আল (২০১২) আবিষ্কার করেছে যে এই রোগীদের মধ্যে ২২ (২৬.৮%) পূর্ববর্তী অনুসন্ধানের সাথে সামঞ্জস্য রেখে আত্মহত্যার চেষ্টার কারণে ভর্তি হয়েছিল। এছাড়াও, এটি পাওয়া গেছে যে এই ২২ রোগীর মধ্যে ১৫ জন আত্মহত্যা পদ্ধতি বেছে নিয়েছে যা বাঁচার উচ্চতর সম্ভাবনা জড়িত। হেনরিকসন এট আল (২০০৫) পরিসংখ্যানগতভাবে বলেছে যে চাপগুলি পিতামাতার ইস্যুগুলির সাথে সম্পর্কিত অর্ধেক এবং পিয়ার ইস্যুতে এক-তৃতীয়াংশ।
ঝুঁকির কারণ
যারা বারবার ট্রমাতে আক্রান্ত হয়েছিল তাদের বেশি ঝুঁকি থাকে, এমনকি যদি সেই ট্রমা সুদূর অতীতেও হয়। অল্প বয়সী বাচ্চাদের কপালের সংস্থান কম থাকার কারণে বয়স একটি কারণ হতে পারে; শিশুরাও কোনও সম্ভাব্য স্ট্রেসের পরিণতি মূল্যায়ন করার সম্ভাবনা কম থাকে।
স্ট্রেসার হলো একটি গুরুতর, অস্বাভাবিক প্রকৃতির একটি ঘটনা যা কোনও ব্যক্তি বা গোষ্ঠীগুলির অভিজ্ঞতা। সামঞ্জস্যজনিত ব্যাধি সৃষ্টিকারী চাপগুলি গুরুতর বেদনাদায়ক বা তুলনামূলকভাবে অপ্রাপ্তবয়স্ক হতে পারে যেমন গার্লফ্রেন্ড/বয়ফ্রেন্ডের হারিয়ে যাওয়া, একটি খারাপ রিপোর্ট কার্ড বা একটি নতুন পাড়ায় যাওয়ার মতো। ধারণা করা হয় যে যত বেশি দীর্ঘস্থায়ী বা বার বার স্ট্রেসর আসার সম্ভাবনা তত বেশি ব্যাধি হওয়ার সম্ভাবনা থাকে। স্ট্রেসারের উদ্দেশ্যগত প্রকৃতি গৌণ গুরুত্বের। স্ট্রেসারদের তাদের রোগজীবাণুজনিত সম্ভাবনার সবচেয়ে গুরুত্বপূর্ণ লিঙ্কটি হলো চাপ হিসাবে রোগীর দ্বারা উপলব্ধি করা। উপযোজন ব্যাধি নির্ণয় করার আগে কার্যকারক স্ট্রেসারের উপস্থিতি প্রয়োজনীয়।
কিছু নির্দিষ্ট চাপ রয়েছে যা বিভিন্ন বয়সের ক্ষেত্রে বেশি দেখা যায়:
প্রাপ্তবয়স্কতা:
কৈশোর এবং শৈশবকাল:
১৯৯০ থেকে ১৯৯৪ সাল পর্যন্ত ৮৯ মনোরোগ বহিরাগত কিশোর-কিশোরীদের উপর পরিচালিত এক গবেষণায় ২৫% লোক আত্মহত্যার চেষ্টা করেছিল যার মধ্যে ৩৭.৫% অ্যালকোহলের অপব্যবহার করেছিল, ৮৭.৫% আগ্রাসী আচরণ প্রদর্শন করেছিল, ১২.৫% শেখার অসুবিধা করেছিল এবং ৮৭.৫% লোক উদ্বেগের লক্ষণ ছিল।
ডিএসএম-৫ শ্রেণিবদ্ধকরণ
রোগ নির্ণয়ের ভিত্তি হলো এজেডি সনাক্তকরণের মানদণ্ডের সীমাবদ্ধতার কারণে স্ট্রেসার অপসারণের লক্ষণ সমাধানের সম্ভাবনার একটি ক্লিনিকাল মূল্যায়ন। এছাড়াও, রোগীদের দীর্ঘমেয়াদী স্ট্রেসারের সংস্পর্শে এজেডির নির্ণয় কম স্পষ্ট হয়, কারণ এই ধরনের এক্সপোজারটি এজেডি এবং বড় ধরনের ডিপ্রেশনাল ডিসঅর্ডার (এমডিডি) এবং জেনারালাইজড উদ্বেগজনিত ব্যাধি (জিএডি) এর সাথে সম্পর্কিত।
রোগ নির্ণয়ের জন্য ব্যবহৃত কয়েকটি লক্ষণ ও মানদণ্ড গুরুত্বপূর্ণ। প্রথমত, লক্ষণগুলি অবশ্যই স্পষ্টভাবে একটি চাপ অনুসরণ করবে। লক্ষণগুলি প্রত্যাশার চেয়ে গুরুতর হওয়া উচিত। অন্যান্য অন্তর্নিহিত ব্যাধি হিসাবে উপস্থিত হওয়া উচিত নয়। উপস্থিত উপসর্গগুলি পরিবারের সদস্য বা অন্য প্রিয়জনের মৃত্যুর জন্য সাধারণ শোকের অংশ নয়।
সামঞ্জস্যজনিত ব্যাধিগুলির স্ব-সীমাবদ্ধ হওয়ার ক্ষমতা রয়েছে। তাদের প্রাথমিকভাবে নির্ণয়ের পাঁচ বছরের মধ্যে, প্রায় ২০-৫০% আক্রান্তরা আরও গুরুতর যে মানসিক রোগের রোগ নির্ণয় করেছেন।
আইসিডি-১১ শ্রেণিবদ্ধকরণ
আন্তর্জাতিক পরিসংখ্যান সম্পর্কিত রোগ এবং সম্পর্কিত স্বাস্থ্য সমস্যার (আইসিডি) শ্রেণিবিন্যাস, রোগ, উপসর্গ, অভিযোগ, সামাজিক আচরণ, আহত এবং এই জাতীয় চিকিৎসা সম্পর্কিত ফলাফলগুলিকে শ্রেণিবদ্ধ করার জন্য কোড বরাদ্দ করে।
আইসিডি-১১ উপযোজন ব্যাধি (৬বি৪৩) “বিশেষত স্ট্রেসের সাথে সম্পর্কিত ডিসঅর্ডার” এর অধীনে শ্রেণিবদ্ধ করে।
চিকিৎসা
উপযোজন ব্যাধি আক্রান্ত ব্যক্তিদের পরিচালনা করার সর্বোত্তম উপায় সম্পর্কে সামান্য পদ্ধতিগত গবেষণা হয়েছে। যেহেতু প্রাকৃতিক পুনরুদ্ধার করা আদর্শ, এটি যুক্তি দেওয়া হয়েছে যে ঝুঁকি বা সঙ্কটের মাত্রা বেশি না হলে হস্তক্ষেপের প্রয়োজন নেই। তবে কিছু ব্যক্তির জন্য চিকিৎসা উপকারী হতে পারে। হতাশাগ্রস্থ বা উদ্বেগজনিত লক্ষণযুক্ত এজেডি আক্রান্তরা সাধারণত ডিপ্রেশন বা উদ্বেগজনিত ব্যাধিগুলির জন্য ব্যবহৃত চিকিৎসা থেকে উপকৃত হতে পারেন। একটি গবেষণায় দেখা গেছে যে এজেডি আক্রান্তরা মনস্তাত্ত্বিক থেরাপি এবং ওষধ সহ অন্যান্য মনোরোগ বিশেষজ্ঞের সাথে একই ধরনের হস্তক্ষেপ পেয়েছিলেন।
পেশাদার সহায়তার পাশাপাশি, বাবা-মা এবং যত্নশীলরা তাদের বাচ্চাদের তাদের সামঞ্জস্য করতে অসুবিধাতে সহায়তা করতে পারে:
সমালোচনা
ডিএসএম-এর অনেকগুলি বিষয়ের মতো, উপযোজন ব্যাধি পেশাদার সম্প্রদায়ের সংখ্যালঘু এবং সেইসাথে স্বাস্থ্য-যত্নের ক্ষেত্রের বাইরে আধা-সংশ্লিষ্ট পেশার সমালোচনা গ্রহণ করে। প্রথমত, এর শ্রেণিবিন্যাস নিয়ে সমালোচনা হয়েছে। লক্ষণগুলির নির্দিষ্টতা, আচরণগত পরামিতি এবং পরিবেশগত কারণগুলির সাথে ঘনিষ্ঠ সংযোগের জন্য এটি সমালোচিত হয়েছে। এই শর্তটি সম্পর্কে তুলনামূলকভাবে সামান্য গবেষণা করা হয়েছে।
মার্কিন সামরিক ক্ষেত্রে সক্রিয় কর্তব্যরত সামরিক কর্মীদের মধ্যে এটি নির্ণয়ের বিষয়ে উদ্বেগ রয়েছে।
জিম্মি (উপন্যাস)
জিম্মি বাংলাদেশের জনপ্রিয় লেখক আনিসুল হকের লেখা উপন্যাস । উপন্যাসটি প্রকাশিত হয় ২০০১ সালের একুশে বইমেলায় পার্ল পাবলিকেশন্স থেকে । উপন্যাসটিতে বাংলাদেশের বিভিন্ন সামাজিক সমস্যা স্পষ্ট ভাবে উঠে এসেছে । উপন্যাসটির অবলম্বনে মেড ইন বাংলাদেশ চলচ্চিত্রটি নির্মিত হয় ।
কাহিনী সংক্ষেপ
জিম্মি একটি বেকার যুবকের গল্প, যার নাম খোরশেদ আলম । সে মানিকপুর জেলার জেলা প্রশাসকের অফিসে এলাকার সকল গূরুত্বপূর্ন মানুষকে জিম্মি করে । সে তার দাবি প্রকাশ করে । কি ছিল তার দাবিতে , সরকার কি তা মেনে নিবে ?
চলচ্চিত্র
জিম্মি উপন্যাসের অবলম্বনে মোস্তফা সরয়ার ফারুকী মেড ইন বাংলাদেশ নামে চলচ্চিত্র ২০০৬ সালে নির্মান করেন । চলচ্চিত্রে খোরশেদ আলম চরিত্রে অভিনয় করেন বাংলাদেশের জনপ্রিয় অভিনেতা জাহিদ হাসান ।
পারভানি লোকসভা কেন্দ্র
পারভানি লোকসভা কেন্দ্রটি মহারাষ্ট্র রাজ্যের ৪৮ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এই লোকসভা কেন্দ্রেটি মোট ৬ টি বিধানসভা কেন্দ্র নিয়ে গঠিত। এই নির্বাচনী কেন্দ্রটি পারভানি জেলায় অবস্থিত। এই লোকসভা কেন্দ্রের সদর দফতর পারভানি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল মারাঠি।
মহারাষ্ট্র সবচেয়ে গুরুত্বপূর্ণ আসনগুলির মধ্যে অন্যতম হল পারভানি লোকসভা আসন। এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই নির্বাচনী এলাকাটি পারভানি জেলায় অবস্থিত।
এই বিধানসভা কেন্দ্রটি মহারাষ্ট্রের ২৮৮ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য মহারাষ্ট্র বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়।এই নির্বাচনী এলাকাটি পারভানি জেলায় অবস্থিত।
নিখিল বন্দ্যোপাধ্যায়
পণ্ডিত নিখিল রঞ্জন বন্দ্যোপাধ্যায় (১৪ অক্টোবর ১৯৩১ - ২৭ জানুয়ারি ১৯৮৬) মাইহার ঘরানার একজন ভারতীয় ধ্রুপদী সেতার বাদক ছিলেন। কিংবদন্তি বাবা আলাউদ্দিন খানের একজন ছাত্র পণ্ডিত নিখিল বন্দ্যোপাধ্যায় তার প্রযুক্তিগত গুণাবলীর ও শুদ্ধ প্রয়োগের জন্য পরিচিত ছিলেন। পণ্ডিত রবিশঙ্কর এবং ওস্তাদ বিলায়েত খানের পাশাপাশি তিনি অন্যতম শীর্ষস্থানীয় সেতার বাদক হিসাবে পরিচিত হয়েছিলেন। তিনি সর্বোচ্চ ভারতীয় নাগরিক সম্মান পদ্মভূষণে ভূষিত হয়েছিলেন।
প্রথম জীবন এবং পটভূমি
নিখিল বন্দ্যোপাধ্যায় ১৪ অক্টোবর ১৯৩১ কলকাতায় জন্মগ্রহণ করেছিলেন। তার বাবা জিতেন্দ্রনাথ বন্দ্যোপাধ্যায় একজন অপেশাদার সেতারবাদক ছিলেন এবং নিখিল তার বাবার সেতার বাদনে উদ্বুদ্ধ হয়েছিলেন। যদিও তিনি চার বছর বয়সে কোনও বাদ্যযন্ত্র চেষ্টা করতেন, তার বাবা এবং দাদু তাকে নিরুৎসাহিত করেন। পাঁচ বছর বয়সে, তারা মেনে নেন এবং তিনি একটি ছোট সেতার হাতে পান। তার পিতার অধীনে তার প্রাথমিক শিক্ষানবিশি শুরু হয়। নিখিল একটি শিশু প্রতিভায় পরিণত হন। তিনি একটি সর্বভারতীয় সেতার প্রতিযোগিতা জিতেছিলেন এবং নয় বছর বয়সে অল ইন্ডিয়া রেডিওতে নিযুক্ত সর্বকনিষ্ঠ সংগীতশিল্পী হন। জিতেন্দ্রনাথ, মোশতাক আলী খানের নিকটে, নিখিলকে শেখানোর জন্য যোগাযোগ করেছিলেন, তবে কেবল কয়েক মাসের জন্য এই গুরুর কাছ থেকে নিখিল শেখেন। পরিবর্তে বর্তমান বাংলাদেশের গৌরীপুরের জমিদার বীরেন্দ্র কিশোর রায় চৌধুরী তার প্রাথমিক প্রশিক্ষণের বেশিরভাগ ক্ষেত্রে দায়বদ্ধ ছিলেন। তিনি ওস্তাদ আলাউদ্দিন খানের নিকট শিষ্যত্ব  গ্রহণের পূর্বে রাধিকা মোহন মৈত্রের অধীনেও যথেষ্ট প্রশিক্ষণ পেয়েছিলেন।
১৯৪৬ সালের দিকে নিখিল বন্দ্যোপাধ্যায় তার বোনের শিক্ষকের শিক্ষার মাধ্যমে মহান খ্যাত খেয়াল সংগীতশিল্পী আমির খানের সাথে সাক্ষাত করেছিলেন এবং কয়েক বছর পরে কনসার্টে আমির খানের সংগীত শুনে তার সংগীতের প্রতি আরো উৎসাহ বাড়ে। নিখিলের সংগীতের বিকাশে আমির খানের গুরুত্বপূর্ণ প্রভাব ছিল।
আল্লাউদ্দিন খানের অধীনে প্রশিক্ষণ
১৯৪৭ সালে নিখিল ওস্তাদ আলাউদ্দিন খানের সাথে দেখা করেন যিনি তার পুত্র আলী আকবর খাঁর সাথে তার প্রধান গুরু হয়ে ওঠেন। দুজনই সরোদবাদক ছিলেন। নিখিল আলাউদ্দিন খানের কনসার্টে যান এবং তাকে তার শিক্ষক হিসাবে পেতে মরিয়া হয়ে ওঠেন। আলাউদ্দিন খান বেশি শিক্ষার্থী নিতে চাননি, তবে নিখিলের একটি রেডিও সম্প্রচার শোনার পরে তার মন পরিবর্তন করেছিলেন। আলাউদ্দিন খান নিখিলের প্রধান গুরু ছিলেন, যদিও তার মাইহার থেকে চলে যাওয়ার পরে নিখিল, আলাউদ্দিন খানের পুত্র আলী আকবর খানের কাছ থেকেও বহু বছর ধরে শিক্ষা গ্রহণ করেছিলেন।
পারভানি লোকসভা কেন্দ্র
পারভানি লোকসভা কেন্দ্র বিজয়ী বর্তমান ও প্রাক্তন সংসদ
পারভানি লোকসভা কেন্দ্র বিজয়ী বর্তমান সংসদ শিব সেনা দলের সদস্য সঞ্জয় হরিভাউ যাদব এবং যিনি গত দুই বারের সংসদ (২০১৪ ও ২০১৯ )।
আরও পড়ুন
পালঘর লোকসভা কেন্দ্র ‎ হিঙ্গোলি লোকসভা কেন্দ্র ‎
নিখিল বন্দ্যোপাধ্যায়
আল্লাউদ্দিন খানের অধীনে প্রশিক্ষণ
ওস্তাদ আলাউদ্দিন খানের অধীনে নিয়ম শৃঙ্খলা ছিল তীব্র। কয়েক বছর ধরে নিখিলের অনুশীলনটি সকাল চারটায় শুরু হত এবং কিছুটা বিরতি নিয়ে রাত এগারোটা অবধি চলতে থাকত। উস্তাদ আলাউদ্দিন খান, নিখিল ছাড়া যে আরও ছাত্র-ছাত্রীদের শেখান, তারা হলেন সরোদে তার পুত্র আলী আকবর খান, নাতি আশিস খান এবং ভাইপো বাহাদুর খান; সেতারে রবিশঙ্কর; কন্যা অন্নপূর্ণা দেবী, সুরবাহারে; বাঁশিতে পান্নালাল ঘোষ; বসন্ত রাই সরোদে, ওস্তাদ আল্লাউদ্দিন খান কেবল বাজানোর কৌশলই নয় মাইহার ঘরানার সঙ্গীত ধারা ও অভিগমন শেখান; রুদ্র বীণা, সুরবাহার ও সুুরসিঙ্গারের দীর্ঘ, বিস্তৃত আলাপ (অবিচ্ছিন্ন ইম্প্রোভাইজেশন) এর সাথে জড়িত সুরের নমনের) উপর নির্মিত বাতার নান্দনিকতার সাথে সেতার ও সরোদকে শিথিত করার বিষয়ে তার শিক্ষার একটি নির্দিষ্ট প্রবণতা ছিল। তিনি তার নির্দিষ্ট শিক্ষার্থীদের প্রতিভা এবং দুর্বলতাগুলির সাথে তার শিক্ষাকে সামঞ্জস্য করার জন্যও সুপরিচিত ছিলেন। ফলস্বরূপ, তার শিক্ষার অধীনে রবি শঙ্কর এবং নিখিল বিভিন্ন সেতার শৈলীর বিকাশ করেছিলেন।
উপস্থাপনকারী পেশা
মাইহারের পরে, নিখিলের একটি যন্ত্রবাদন সঙ্গীতানুষ্ঠান পেশা শুরু করেছিলেন যা তাকে অকালমৃত্যু অবধি বিশ্বের সর্ব কোণে পৌঁছে দিয়েছিল। সারাজীবন তিনি ওস্তাদ আল্লাউদ্দিন খান ও তার সন্তান ওস্তাদ আলী আকবর খান এবং শ্রীমতি অন্নপূর্ণা দেবীর নিকট শিক্ষা গ্রহণ করেছেন। সম্ভবত তার জীবনের শুরুর লালন-পালনের প্রতিফলনস্বরূপ তিনি সর্বদা একজন নম্র সংগীতশিল্পী ছিলেন। ১৯৬৮ সালে তিনি পদ্মশ্রী এবং ১৯৭৪ সালে সংগীত নাটক আকাদেমি পুরস্কার দ্বারা সম্মানিত হন।
অনুপ্রেরণা এবং সমালোচনা প্রশংসা
নিখিলের কাছে সংগীত পরিবেশনা পার্থিব পথের চেয়ে আধ্যাত্মিক ভাবনার ছিল:
সান ফ্রান্সিসকো ক্রনিকল অনুসারে, "নিখিলের প্রকৌশলটি, চিতার চেয়ে দ্রুত এবং ডলারের চেয়ে বেশি সুরক্ষিত একটি ঘটনা"। সংগীত ও সুরকারগণ পর্যবেক্ষণ করেছেন যে "তার উন্নত অবতারণা সর্বদা সম্পূর্ণ প্রাকৃতিক এবং স্বতঃস্ফূর্ত মনে হয়।" একটি স্মৃতিচারণে নিউইয়র্ক টাইমস মন্তব্য করেছিল যে, "তার ছন্দময় ধারণার অসাধারণ তরলতা এবং আশ্বাস ও শব্দবন্ধগুলি এমন একটি মান নির্ধারণ করেছিল যা ভারতীয় সংগীতের আরও আন্তর্জাতিক 'তারকাদের' পিছনে ফেলে দিতে পারত।"
আংশিক ডিস্কোগ্রাফি
নিচে সাম্প্রতিক কয়েকটি সিডির সংক্ষিপ্তসার রইল। বহিঃসংযোগগুলিতে আরও বিস্তৃত ডিস্কোগ্রাফি পাওয়া যাবে।
মায়া আলী
মরিয়ম তানভির যিনি মায়া আলী নামে পরিচিত হচ্ছেন পাকিস্তানের একজন অভিনেত্রী, তিনি পাকিস্তানের টেলিভিশন নাটক এবং চলচ্চিত্রে অভিনয়ের জন্য সুপরিচিত। ২০১৮ সালে মুক্তিপ্রাপ্ত আলী জাফরের সঙ্গে অভিনয় করা তিফা ইন ট্রাবল ছিলো তার অভিনীত প্রথম চলচ্চিত্র। ২০১৯ সালে তিনি শাহরিয়ার মনোয়ারের সঙ্গে পারে হাট লাভ চলচ্চিত্রে অভিনয় করেন; তিফা ইন ট্রাবল এবং শেষোক্ত - দুটি চলচ্চিত্রই ছিলো জনপ্রিয় এবং ব্যবসাসফল।
পূর্ব জীবন এবং শিক্ষা
মায়ার আসল নাম হচ্ছে মরিয়ম তানভির আলী, পাঞ্জাবের লাহোরে জন্ম হয়েছিলো তার, ১৯৮৯ সালের ২৭ জুলাই তারিখে।
মায়া গণযোগাযোগে তার স্নাতকোত্তর সম্পন্ন করেন, লাহোরের 'কুইন ম্যারি কলেজ' থেকে। এরপর তিনি একজন ভিডিও জকী হিসেবে কাজ করা শুরু করেন। মায়া বিদ্যালয় জীবন থেকেই হকি, ক্রিকেট, ফুটবল খেলতেন এবং সাঁতার কাটতেন।
কর্মজীবন
প্রথমে ২০১১ সালে ভিডিও জকী হিসেবে মায়া সমা টিভি, ওয়াক্ত নিউজ এবং দুনিয়া নিউজে কাজ শুরু করেন। এরপর হাম টিভিতে তার নাটক-অভিনয় শুরু হয় ২০১২ সালে। এরপর আরো বিভিন্ন টেলিভিশন চ্যানেলের নাটকে মায়া অভিনয় করেন।
খ্যাতিমান অভিনেতা আলী জাফরের সঙ্গে অভিনীত তিফা ইন ট্রাবল (২০১৮) চলচ্চিত্রের মাধ্যমেই মায়া আলী মানুষের কাছে পরিচিত হন।
জর্ডান পিকফোর্ড
জর্ডান লি পিকফোর্ড (জন্ম: ৭ মার্চ ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লিগ ক্লাব এভার্টন এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।
আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। ২০১৬ সালের অক্টোবর মাসে, ২০১৮ ফিফা বিশ্বকাপ বাছাইপর্বের এক ম্যাচে স্লোভেনিয়ার বিরুদ্ধে ম্যাচের জন্য তিনি সর্বপ্রথম জাতীয় দলে ডাক পান। অতঃপর ২০১৭ সালের নভেম্বর মাসে, জার্মানির বিপক্ষে তার অভিষেক হয়।
সম্মাননা
ইংল্যান্ড অনূর্ধ্ব-২১
ব্যক্তিগত
খুশ নসীব
খুশ নসীব একটি বলিউড ছবি। এটি ১৯৪৬ সালে মুক্তি পেয়েছিল।
১৭৬৯
১৭৬৯ গ্রেগরীয় বর্ষপঞ্জির একটি সাধারণ বছর।
পৃথিবী (দ্ব্যর্থতা নিরসন)
পৃথিবী হল সংস্কৃত এবং বাংলা ভাষায় সৌরজগতের গ্রহের নাম। এটি হিন্দু ও বৌদ্ধ ধর্মের কিছু শাখার একজন দেবীর নাম।
পৃথিবী শব্দটি দ্বারা আরো বোঝায়:
আফজাল চৌধুরী
আফজাল চৌধুরী (১৯৪২-২০০৪) বাংলা সাহিত্যের ষাট দশকের অন্যতম প্রধান কবি। তাঁর প্রথম প্রকাশিত কাব্যগ্রন্থ "কল্যাণব্রত" প্রকাশিত হয় ১৯৬৯ সালে। "সাহিত্যের টাইরেসিয়াস" খ্যাত এই দূরদর্শী কবি আত্মিক দিক দিয়ে নিপীড়িত বিশ্বের সকল মানুষের পক্ষে ছিলেন অত্যন্ত সোচ্চার।
শৈশব
কবি আফজাল চৌধুরী ১৯৪২ সালের ১০ই মার্চ হবিগঞ্জ শহরে জন্মগ্রহণ করেন। তাঁর পৈতৃক নিবাস বাহুবল উপজেলার খাগাউড়া গ্রামে। কবি আফজাল চৌধুরীর পিতা মাওলানা আব্দুল বসির চৌধুরী ও মাতা সৈয়দা ফয়জুন্নেসা খাতুন। তিন ভাইয়ের মধ্যে আফজাল চৌধুরী ছিলেন সর্বকনিষ্ঠ। তাঁর বড় ভাই কমান্ড্যান্ট মানিক চৌধুরী  ছিলেন মুক্তিযুদ্ধের অন্যতম সংগঠক।
শিক্ষাজীবন
আফজাল চৌধুরী হবিগঞ্জ সরকারি উচ্চবিদ্যালয় থেকে ১৯৫৯ সালে মেট্রিকুলেশন পাস করেন। পরবর্তীতে হবিগঞ্জের বৃন্দাবন সরকারি কলেজে থেকে ১৯৬১ সালে তিনি ইন্টারমিডিয়েট পরীক্ষায় উত্তীর্ণ হন। ১৯৬৩ সালে তিনি ঢাকা  বিশ্ববিদ্যালয় থেকে বাংলা ভাষা ও সাহিত্যে  বিএ অনার্স ও ১৯৬৪ সালে এম এ সম্পন্ন করেন।
কর্মজীবন
কবি আফজাল চৌধুরীর কর্মজীবন শুরু হয় অধ্যাপনার মধ্য দিয়ে। তিনি প্রথমে দু বছর রাজশাহী ইন্টারমিডিয়েট কলেজে অধ্যাপক হিসেবে দায়িত্ব পালন করেন। পরবর্তীতে চট্টগ্রাম ইন্টারমিডিয়েট কলেজ ও সিলেট সরকারি মহিলা কলেজে ও দায়িত্ব পালন করেন। কবি আফজাল চৌধুরী সিলেট  এম সি কলেজে বাংলা বিভাগের বিভাগীয় প্রধান হিসেবে দীর্ঘদিন কর্মরত ছিলেন। সর্বশেষ হবিগঞ্জ  বৃন্দাবন কলেজের অধ্যক্ষ হিসেবে ১৯৯৬ থেকে ১৯৯৯ ইং পর্যন্ত দায়িত্ব পালন করেন এবং এই পদে দায়িত্বরত অবস্থায় ১৯৯৯ সালের ৯ মার্চ তিনি অবসরগ্রহণ করেন।
অধ্যাপনার পাশাপাশি ১৯৮২ থেকে ১৯৮৪ ইং পর্যন্ত ইসলামিক ফাউন্ডেশন, ঢাকা কেন্দ্রের পরিচালক হিসেবে দায়িত্বপালন করেন কবি আফজাল চৌধুরী। ১৯৮৫ থেকে ১৯৮৯ সাল পর্যন্ত মাধ্যমিক ও উচ্চ মাধ্যমিক শিক্ষা বোর্ড, ঢাকার 'ইন্সপেক্টর অব স্কুলস' ছিলেন তিনি।
ইসলামিক ফাউন্ডেশন, ঢাকা কেন্দ্রের পরিচালক থাকাকালীন সাহিত্য পত্রিকা "ঐতিহ্য" প্রকাশ ও সম্পাদনা করে তিনি সবার প্রশংসা অর্জন করেন। ১৯৮৩ সালে ঢাকায় অনুষ্ঠিত OIC'র পররাষ্ট্রমন্ত্রী সম্মেলন উপলক্ষে  কবি আল মাহমুদ  সহযোগে "আফগানিস্তানঃ আমার ভালোবাসা" সংকলন প্রকাশ করে তাঁর অসাধারণ সাংগঠনিক দক্ষতার পরিচয় দেন। কবি আফজাল চৌধুরী সিলেটের প্রাচীন সাহিত্য সংগঠন কেন্দ্রীয় মুসলিম সাহিত্য সংসদ-এর সহ-সভাপতি ছিলেন।
বিদেশ-ভ্রমণ
ইসলামিক ফাউন্ডেশন ঢাকা কেন্দ্রের পরিচালক থাকাকালে ১৯৮৪ সালে আফজাল চৌধুরী যুক্তরাষ্ট্র সরকারের আমন্ত্রণে ইন্টারন্যাশনাল ভিজিটিং প্রোগ্রামের আওতায় মাসব্যাপী মার্কিন যুক্তরাষ্ট্রের আটটি অঙ্গরাজ্য সফর করেন। যাত্রাপথে ব্রিটেনে যাত্রাবিরতি এবং ফেরার পথে সৌদি আরবে ওমরাহ পালন করেন। এ সফরের অভিজ্ঞতা নিয়ে তিনি বেশকিছু কবিতা রচনা করেন যা তাঁর "অন্য গোলার্ধে হৃদয়" এবং "বিশ্বাসের দিওয়ান" শীর্ষক দুটি কাব্যগ্রন্থের অন্তর্ভুক্ত হয়েছে।
সাহিত্যকর্ম
কাব্যগ্রন্থঃ প্রবন্ধগ্রন্থঃ অনুবাদঃ নাটক সম্পাদনাঃ
আফজাল চৌধুরীকে নিয়ে গবেষণা
১. আফজাল চৌধুরীঃ কবি ও কবিতা- মুকুল চৌধুরী
২. আফজাল চৌধুরীঃ জীবন ও সাহিত্য- নাসির হেলাল
মাদ্রিদ ডার্বি
থাম্ব|মাদ্রিদ ডার্বি ম্যাচ বিথোভেন মাদ্রিদ ফসি এবং অ্যাথলেটিক ক্লাব ডি মাদ্রিদ এবং ক্যাম্পো ও'ডনেল (18/11/1913) এল ডার্বি মাদ্রিলেনিয়ো (The Madrid Derby) হলো স্পেনের মাদ্রিদের দুটি ক্লাব আতলেতিকো মাদ্রিদ এবং রিয়াল মাদ্রিদের মধ্যকার ফুটবল ম্যাচের নাম। মূলত এটি দ্বারা স্পেনীয় চ্যাম্পিয়নশিপ প্রতিযোগিতায় অনুষ্ঠিত ম্যাচকে উল্লেখ করা হয়, তবে আজকাল এই শব্দটি সাধারণীকরণ করা হয়েছে এবং দুটি ক্লাবের মধ্যে প্রতিটি একক ম্যাচ এই নামটি অন্তর্ভুক্ত করা হয়ে থাকে; যেমন: উয়েফা চ্যাম্পিয়নস লীগ, কোপা দেল রে ইত্যাদি। এই দুটি ক্লাব ২০১৩–১৪ উয়েফা চ্যাম্পিয়নস লীগের ফাইনালে দেখা হয়েছিল, এর ফলে উক্ত প্রতিযোগিতায় প্রথমবারের মতো একই শহরের দুটি ক্লাব ফাইনালে মুখোমুখি হয়েছিল। তারা ২০১৮ উয়েফা সুপার কাপেও দেখা হয়েছিল; এর ফলে প্রথমবারের মতো একই শহরের দুটি ক্লাব উয়েফা সুপার কাপের মুখোমুখি হয়েছিল।
আজিজুর রহমান মিয়া
আজিজুর রহমান মিয়া বাংলাদেশ আওয়ামী লীগের রাজনীতিবিদ এবং নওগাঁ-১ (পোরশা-সাপাহার-নিয়ামতপুর) আসনের সাবেক সাংসদ। তিনি ১৯৯১ সালের জাতীয় সংসদ নির্বাচনে সংসদ সদস্য নির্বাচিত হয়েছিলেন।
প্রাথমিক জীবন
আজিজুর রহমান মিয়া নওগাঁ জেলায় জন্মগ্রহণ করেন।
রাজনৈতিক জীবন
আজিজুর রহমান মিয়া বাংলাদেশ আওয়ামী লীগের প্রার্থী হিসেবে নওগাঁ-১ আসন থেকে ১৯৯১ সালের পঞ্চম জাতীয় সংসদ নির্বাচনে সংসদ সদস্য নির্বাচিত হয়েছিলেন।
এনামুল হক (রাজনীতিবিদ)
এনামুল হক (১৯৪০ — ১১ জানুয়ারি ২০২৩) ছিলেন বাংলাদেশের ময়মনসিংহ জেলার একজন রাজনীতিবিদ। তিনি জজ মিয়া নামেও পরিচিত ছিলেন। ৩য় ও ৪র্থ সংসদ নির্বাচনে তিনি ময়মনসিংহ-১০ (গফরগাঁও) আসনে জাতীয় পার্টির মনোনয়ন নিয়ে সাংসদ নির্বাচিত হন।
প্রাথমিক জীবন
এনামুল হক ময়মনসিংহ জেলার গফরগাঁও উপজেলায় জন্মগ্রহণ করেন। তিনি পাকিস্তানের ইসলামাবাদের একটি ক্যাডেট কলেজে পড়াশোনা করেন। পরে লাহোর বিশ্ববিদ্যালয় থেকে স্নাতক সম্পন্ন করেন। তিনি ১৯৬৮ সালে কুমিল্লা আর্মড সার্ভিসেস বোর্ডের সেক্রেটারি হিসেবে পাকিস্তান সেনাবাহিনীতে যোগদান করেন। তার বাবা আবদুস সালাম গফরগাঁও ইসলামিয়া সরকারি উচ্চ বিদ্যালয়সহ বিভিন্ন বিদ্যালয়ে প্রধান শিক্ষক হিসেবে দায়িত্ব পালন করেছিলেন।
মৃত্যু
২০২৩ সালের ১১ জানুয়ারি সালটিয়া ইউনিয়নের পুকুরিয়া গ্রামে বাংলাদেশ সরকারের মাননীয় প্রধানমন্ত্রী শেখ হাসিনার দেওয়া আশ্রয়ণ প্রকল্পের ঘরে তিনি বার্ধক্যজনিত রোগে আক্রান্ত হয়ে মারা যান।
নিকোলাস দেলমোন্তে
নিকোলাস "নিকো" দেলমোন্তে (Nicolás Delmonte; জন্ম: ১০ মে ১৯৮৯) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের তৃতীয় স্তর প্রিমেরা দিভিসিওন আরএফইএফের ক্লাব লিনেন্সের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং কেন্দ্রীয় মধ্যমাঠের খেলোয়াড় হিসেবে খেলেন।
আর্জেন্টিনীয় ফুটবল ক্লাব ইন্দেপেন্দিয়েন্তের যুব পর্যায়ের হয়ে খেলার মাধ্যমে দেলমোন্তে ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৯–১০ মৌসুমে, আর্জেন্টিনীয় ক্লাব ইন্দেপেন্দিয়েন্তের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ইন্দেপেন্দিয়েন্তের হয়ে চার মৌসুমে ১৫ ম্যাচে অংশগ্রহণ করার পর ২০১৪–১৫ মৌসুমে তিনি মালয়েশীয় ক্লাব জোহর দারুল তাজিম ২-এ যোগদান করেছেন। জোহর দারুল তাজিম ২-এ মাত্র এক মৌসুম অতিবাহিত করার পর আর্জেন্টিনীয় ক্লাব এস্তুদিয়ান্তেসের সাথে চুক্তি স্বাক্ষর করেছেন, যেখানে তিনি ১৪ ম্যাচে অংশগ্রহণ করেছেন। পরবর্তীকালে, তিনি মারবেয়া, এক্সত্রেমাদুরা, সাবাদেয়, বসুন্ধরা কিংস, সামোরা এবং মেলিয়ার হয়ে খেলেছেন। ২০২১–২২ মৌসুমে, তিনি মেলিয়া হতে স্পেনীয় ক্লাব লিনেন্সেতে যোগদান করেছেন।
প্রারম্ভিক জীবন
নিকোলাস দেলমোন্তে ১৯৮৯ সালের ১০ই মে তারিখে আর্জেন্টিনার ওলিভায় জন্মগ্রহণ করেছেন এবং সেখানেই তার শৈশব অতিবাহিত করেছেন।
মাহমুদিয়া মসজিদ
মাহমুদিয়া মসজিদ (جامع المحمودية, מסגד מחמודיה) জাফার বৃহত্তম ও তাৎপর্য্যপূর্ণ মসজিদ, এটি এখন বৃহত্তর তেল আবিবের অংশ এটি দুটি বিশাল আঙ্গিনা এবং উঠোনের চারপাশে সাজানো একটি জটিল ভবন দ্বারা গঠিত। ফিলিস্তিন উসমানীয় শাসনের অধীনে থাকাকালীন ১৮ এবং ১৯ শতকে পুরো ভবন, গেট এবং উঠানগুলি বিভিন্ন পর্যায়ে নির্মিত হয়েছিল।
ইতিহাস
বাম|থাম্ব| মসজিদের উঠোন গভর্নর শেখ মুহাম্মদ আল-খলিলির নির্দেশে ১৭৩০ সালে মাহমুদিয়া মসজিদের প্রাথমিক নির্মাণ কাজ শুরু হয়েছিল বলে জানা যায়। মসজিদের দক্ষিণ দেয়ালে এম্বেড করা একটি ফোয়ারা আছে যা ১৮ শতকের শেষের দিকে এবং ১৯ শতকের গোড়ার দিকে একরের গভর্নর সুলায়মান পাশা তৈরি করেন।
বর্তমান মসজিদের বেশিরভাগ গাজা ও জাফার উসমানীয় গভর্নর মুহাম্মদ আবু-নব্বুত দ্বারা ১৮১২ সালে নির্মিত হয়েছিল। মূল উঠোনটি মসজিদের পশ্চিম অংশে অবস্থিত, এর তোরণ এবং বিশাল আয়তক্ষেত্রাকার নামাজঘর দুটি বড় অগভীর গম্বুজ দ্বারা আচ্ছাদিত এবং এর সরু মিনারটি তার কাছেই অবস্থিত। পূর্ববর্তী নির্মাণের চিহ্নগুলি খুব কমই লক্ষণীয়, তবে গবেষণা অনুসারে আবু-নববুতের মসজিদটি জাফার বিবি পরিবারের অন্তর্ভুক্ত একটি ছোট মসজিদের ভিত্তিতে নির্মিত হয়েছিল। ভবনটি সিজারিয়া এবং আশ্কেলোন এর রোমান কলামগুলি পুনরায় ব্যবহার করেছে।
অবস্থান
বাম|থাম্ব|180px|মিনার পুরাতন জাফার উত্তর-পূর্ব কোণটিই হল মাহমুদিয়া মসজিদ। উনিশ শতকের মাঝামাঝি সময়ে, জাফার দেয়ালগুলি ধীরে ধীরে ভেঙে ফেলা হয়েছিল যার ফলে মসজিদে আরও একটি বড় সংযোজন হয়েছিল। বিংশ শতাব্দীর শেষের দিকে, সরকারী কেন্দ্র প্রাচীন দেয়ালের ঠিক বাইরে মসজিদটির পূর্ব দিকে চলে গেছে। সরকারী ভবন থেকে মসজিদে প্রবেশের সুবিধার্থে ক্লক-টাওয়ার প্লাজার মুখোমুখি মসজিদের পূর্ব দেয়ালে একটি নতুন গেট নির্মিত হয়েছিল। "গভর্নরগণের দ্বার" নামকরণ করা এই গেটটি সুলতান সুলাইমানের সময় দ্বারা জেরুজালেমে ১৭ শতাব্দীতে নির্মিত সাবিল সুলায়মানের নকশাকে প্রতিফলিত করে।
বর্তমানে মসজিদের বাইরের দেয়ালসংলগ্ন স্থানে বেশিরভাগ দোকানগুলি থাকে। তবে কয়েকটি জায়গায় প্রার্থনা হলের দুটি অগভীর গম্বুজ এবং আনুষঙ্গিক বহু গম্বুজ এখনও আশেপাশের রাস্তাগুলি থেকে দৃশ্যমান। মিনারের লম্বা এবং পরিশোধিত সিল্যুয়েট এখনও পুরাতন জাফা এবং এর চারপাশ থেকে লক্ষণীয়।
কাব্যমাতা
কাব্যমাতা (काव्यमाता, ) বা ঊশনা হিন্দুধর্মে ঋষি ভৃগুর সঙ্গী। তিনি দেবতা শুক্রের মাতা। অসুরদের রক্ষা করার জন্য দেবতা বিষ্ণু তাকে শিরশ্ছেদ করেছেন।
কিংবদন্তি
দেবীভাগবত পুরাণ এই চরিত্রের কিংবদন্তি নিয়ে আলোচনা করে। একবার, অসুররা দেবতাদের বিরুদ্ধে যুদ্ধ করেছিল এবং প্রচণ্ড মার খেয়েছিল। অসুররা শুক্রের আশ্রমে ছুটে যায়, যখন বিষ্ণু ও দেবতারা তাড়া করে। অসুরদের আগমনের সময় পুরুষদের কেউই আশ্রমে উপস্থিত ছিলেন না; শুক্রা আর তার বাবা কাজে ছিলেন। কাব্যমাতা সমস্ত দেবতাকে গভীর ঘুমের রাজ্যে পাঠালেন। তার ধ্যান শক্তিতে, কাব্যমাতা দেবতাদের রাজা ইন্দ্রকে পঙ্গু করে দিয়েছিলেন। বিষ্ণু সুদর্শন চক্র আহবান করেন, যা কাব্যমাতার মাথা কেটে ফেলেছিল। শুক্রের পিতা, মহান ঋষি ভৃগু, যখন তিনি তার আশ্রমে ফিরে আসেন, তখন তিনি ক্রুদ্ধ হন এবং বিষ্ণুকে তার নারী-হত্যার পাপের জন্য অভিশাপ দিয়ে বলেছিলেন যে এই কাজের জন্য বিষ্ণুকে পৃথিবীতে অসংখ্য অবতার গ্রহণ করতে হবে। ভৃগু তার কমণ্ডলু থেকে পবিত্র জল ছিটিয়ে কাব্যমাতাকে পুনরুত্থিত করেছিলেন। কাব্যমাতা যেন গভীর ঘুম থেকে জেগে ওঠে।
আরমান আজিজ
বাংলাদেশী ফুটবল ক্লাব বাকলিয়া একাদশের যুব পর্যায়ের হয়ে খেলার মাধ্যমে আজিজ ফুটবল জগতে প্রবেশ করেছিলেন এবং পরবর্তীকালে ফকিরেরপুলের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছিলেন। ২০০৩–০৪ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন, যেখানে তিনি ২ মৌসুম অতিবাহিত করেছিলেন। মুক্তিযোদ্ধা সংসদের হয়ে তিনি ১ বার বাংলাদেশ ফেডারেশন কাপ শিরোপা জয়লাভ করেছিলেন। অতঃপর ২০০৫–০৬ মৌসুমে তিনি ঢাকা মোহামেডানে যোগদান করেছিলেন। ঢাকা মোহামেডানে মাত্র ১ মৌসুম অতিবাহিত করার পর তিনি পুনরায় মুক্তিযোদ্ধা সংসদের সাথে চুক্তি স্বাক্ষর করেছিলেন। পরবর্তীকালে, তিনি ঢাকা মোহামেডান, মুক্তিযোদ্ধা সংসদ এবং ঢাকা আবাহনীর হয়ে খেলেছিলেন। ঢাকা মোহামেডানের হয়ে ২য় বার খেলার সময় তিনি সর্বাধিক সফলতা অর্জন করেন, যেখানে তিনি ৩টি শিরোপা জয়লাভ করেছিলেন। সর্বশেষ ২০১৬–১৭ মৌসুমে, তিনি ঢাকা আবাহনী হতে বাংলাদেশী ক্লাব চট্টগ্রাম আবাহনীতে যোগদান করেছিলেন; চট্টগ্রাম আবাহনীর হয়ে মাত্র ১ মৌসুম খেলার পর তিনি অবসর গ্রহণ করেছিলেন।
২০০৫ সালে, আজিজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছিলেন; বাংলাদেশের জার্সি গায়ে তিনি সর্বমোট ১৯ ম্যাচে অংশগ্রহণ করেছিলেন। তিনি বাংলাদেশের হয়ে সর্বমোট ২টি এএফসি এশিয়ান কাপে (২০০৭ এবং ২০১১) অংশগ্রহণ করেছিলেন।
দলগতভাবে, আজিজ সর্বমোট ৫টি শিরোপা জয়লাভ করেছিলেন, যার মধ্যে ১টি মুক্তিযোদ্ধা সংসদের হয়ে, ৩টি ঢাকা মোহামেডানের হয়ে এবং ১টি চট্টগ্রাম আবাহনীর হয়ে জয়লাভ করেছিলেন।
প্রারম্ভিক জীবন
আরমান আজিজ ১৯৮৪ সালের ১০ই মে তারিখে বাংলাদেশের চট্টগ্রামে জন্মগ্রহণ করেছেন এবং সেখানেই তার শৈশব অতিবাহিত করেছেন।
ক্লাব ফুটবল
আজিজ ২০০৩ সালে মুক্তিযোদ্ধা সংসদ ক্রীড়া চক্র হয়ে খেলার মাধ্যমে জ্যেষ্ঠ পর্যায়ের খেলোয়াড়ি জীবন শুরু করেছিলেন। তিনি দেশের শীর্ষ দুটি দল ঢাকা আবাহনী এবং ঢাকা মোহামেডানের হয়ে খেলেছিলেন। ঢাকা মোহামেডান তার অধিনায়কত্বে চারটি শিরোপা জয়লাভ করেছিল। ২০১৬ সালে তিনি চট্টগ্রাম আবাহনীতে যোগ দেন। ২০১৭ সালের এমএ আজিজ স্টেডিয়ামে শেখ কামাল ইন্টারন্যাশনাল ক্লাব কাপ ম্যাচে ঢাকা মোহামেডানের বিপক্ষে চট্টগ্রাম আবাহনীর হয়ে খেলার পর ২০১৭ সালের ২২শে ফেব্রুয়ারি তারিখে ফুটবল থেকে অবসর ঘোষণা করেন।
আন্তর্জাতিক ফুটবল
২০০৫ সালের ১০ই ডিসেম্বর তারিখে, মাত্র ২১ বছর ৭ মাস ১ দিন বয়সে, আজিজ নেপালের বিরুদ্ধে ২০০৫ সাফ গোল্ড কাপে গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছিলেন। উক্ত ম্যাচের ৮৯তম মিনিটে আক্রমণভাগের খেলোয়াড় আরিফুল কবির ফরহাদের বদলি খেলোয়াড় হিসেবে তিনি মাঠে প্রবেশ করেছিলেন। বাংলাদেশের হয়ে অভিষেকের বছরে আজিজ সর্বমোট ৪ ম্যাচে অংশগ্রহণ করেছিলেন।